นายกรัฐมนตรี ยืนยันยังไม่ปรับ ครม. รอพิจารณาหลัง พ.ร.บ.งบประมาณปี 2563 มีผลบังคับใช้ ปฏิเสธมีใบสั่งยุบพรรคอนาคตใหม่
นายกรัฐมนตรี ยืนยันยังไม่ปรับ ครม. รอพิจารณาหลัง พ.ร.บ.งบประมาณปี 2563 มีผลบังคับใช้ ปฏิเสธมีใบสั่งยุบพรรคอนาคตใหม่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันว่า ยังไม่มีแนวคิดในการปรับคณะรัฐมนตรี เนื่องจากขณะนี้ยังไม่มีปัญหาใดๆ และพึ่งทำงานมาเพียง 3-4 เดือนเท่านั้น แต่จะประเมินอีกครั้ง หลังพระราชบัญญัติงบประมาณรายจ่าย ประจำปี 2563 มีผลบังคับใช้ และพบปัญหาในการขับเคลื่อนงานที่ขาดประสิทธิภาพ ทั้งนี้ นายกรัฐมนตรี ยินดีหากพรรคการเมืองใด มีความประสงค์จะร่วมงานกับรัฐบาลนายกรัฐมนตรี ยืนยันว่า ไม่เกี่ยวข้องกับกรณีที่คณะกรรมการการเลือกตั้ง หรือ กกต. มีมติให้ส่งศาลรัฐธรรมนูญยุบพรรคอนาคตใหม่ ซึ่งการพิจารณาถือเป็นดุลยพินิจของศาล ที่จะพิจารณาไปตามพยานหลักฐาน โดยที่รัฐบาลไม่สามารถก้าวล่วง พร้อมขออย่ามากล่าวหาว่าตนเองเข้าไปเกี่ยวข้อง หรือมีใบสั่งทั้งนี้ไม่ห่วงกรณีที่มีการจัดกิจกรรม "วิ่งไล่ลุง" แต่อยากให้ทุกคนกลับมาวิ่งไล่ความคิดของตนเองว่าทำอะไรเพื่อประเทศบ้าง และขออย่ามัวแต่ไม่ไว้เนื้อเชื่อใจกัน รวมถึงอย่าขยายความขัดแย้ง จนทำให้เกิดความไม่มั่นคงในเสถียรภาพของรัฐบาล ซึ่งจะส่งผลกระทบต่อประเทศและเมื่อมีรัฐบาลใหม่ก็จะวนกลับมาที่เดิมอย่างไรก็ตาม การจัดกิจกรรมต่างๆ ฝ่ายความมั่นคงมีแผนในการดูแลอยู่แล้ว แต่ทุกอย่างต้องเป็นไปตามกฏหมาย เพื่อให้ประชาชนมีความปลอดภัย